NaiveNeuron/SloPal huggingface dataset:
Čaplovič, Dušan, minister školstva, vedy, výskumu a športu SR (2013-01-30):
Vážená pani podpredsedníčka Národnej rady, vážené pani poslankyne, páni poslanci, najsamprv prosím o ospravedlnenie, že som trošku meškal. Dovoľte mi predložiť na rokovanie Národnej rady Slovenskej republiky vládny návrh zákona, ktorým sa mení a dopĺňa zákon č. 293/2007 Z. z. o uznávaní odborných kvalifikácií v znení zákona č. 560/2008 Z. z. a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, ako iniciatívny materiál. Návrh zákona sleduje tri hlavné ciele, ktoré sa prejavia v procesnej oblasti uznávania dokladov vo vzdelávaní. Je to reakcia na aplikačnú prax. A musíme naozaj na to zareagovať tak, aby sme boli vo vyváženom vzťahu aj k smernici Európskeho spoločenstva a, samozrejme, aby sa tie problémy, s ktorými sme sa stretali alebo stretávame, mohli jednoduchšie riešiť. Najdôležitejšou oblasťou návrhu zákona je úprava ukladania kompenzačných opatrení. Aplikačná prax poukázala na nedostatky a značné problémy pri uplatňovaní kompenzačných mechanizmov ako náhradných opatrení odstraňujúcich prípadné rozdiely vo vzdelaní alebo v odbornej príprave žiadateľa. Návrh zákona preto spresňuje predmetné ustanovenia určením konkrétnych podmienok, kedy je možný kompenzačný mechanizmus uložiť, a ako aj náležitosti spôsobu jeho uskutočnenia. Po druhé, z hľadiska prepracovania kompenzačných mechanizmov sa nanovo upravuje aj samotný proces uznávania dokladov o vzdelaní a dokladov o odborných kvalifikáciách, cieľom je odstrániť nejednotnosť v konaniach a dosiahnuť zjednotenie a sprehľadnenie právnej úpravy. Napokon, po tretie, vzhľadom na prijatie zákona o výchove a vzdelávaní tzv. školského zákona, ako aj vzhľadom na zmeny v zákone o vysokých školách sa návrhom zákona zosúlaďujú jednotlivé druhy dokladov o vzdelaní preukazujúce stupeň vzdelania. Predmetnou úpravou sa taktiež odstraňujú aj neaktuálne úpravy. Aby som zopakoval obligatórnu vetu. Návrh zákona nemá vplyv na rozpočet verejnej správy, podnikateľské prostredie, sociálne vplyvy, životné prostredie a informatizáciu spoločnosti. Dovolím si len ako doplňujúcu informáciu povedať, samotný zákon predstavuje transpozíciu smernice 2005/36 Európskeho spoločenstva o uznávaní odborných kvalifikácií a novela tohto zákona bola uskutočnená s ohľadom na túto smernicu a potreby aplikačnej praxe. Ďakujem vám za vašu pozornosť a dovoľujem si vás požiadať o schválenie predloženého návrhu novely zákona v prvom čítaní. Ďakujem vám veľmi pekne.
P. Paška, predseda NR SR: (2009-11-04):
(Hlasovanie.) 141 prítomných, 3 za, 82 proti, 56 sa zdržalo. Body sme neschválili.
Bugár, Béla, podpredseda NR SR (2018-10-22):
Pani poslankyňa bola posledná, ktorá vystúpila v rámci rozpravy v písomnej forme. Otváram možnosť sa prihlásiť ústne do rozpravy k tomuto bodu. Pán poslanec Osuský? (Reakcia z pléna.) Pardon. Takže pán poslanec Osuský sa hlási s faktickou, som nezbadal. Nech sa páči.
Kučera, Karol, poslanec NR SR (2022-06-21):
Škoda, že tu Marián nie je, ale tak budem sa mu prihovárať. Začal si, Marián, tým, že treba dať pomoc tým alebo iným ľuďom. Nedá sa určite pomôcť všetkým naraz, to vieš dobre a veľa ľuďom sa už pomohlo. A teraz je na rad... rad na pomoc rodinám s deťmi. Jednoducho tie to najviac momentálne potrebujú. Ak to takto prezentuješ, Marián, tak je to čisté pokrytectvo, že teda sa nepomáha niekomu inému. Tvoje výpočty takisto nemajú racio, to ti už odborníci na ministerstve financií vyvrátili, ale ty si ideš svoju farizejskú pesničku a vyberáš si len to, čo sa ti hodí. Matovič verzus celý svet, tak si to prezentoval. Tak choď sa opýtať tých rodín, či by im pomohlo tých 200 eur mesačne na dieťa. To je slovenský svet rodiny, to je, budúcnosť sú deti. Nie je to nič iné, Marián, len váš útok, politický útok na koaličného partnera a na osobu Igora Matoviča. A my môžeme pri tom hlasovaní naozaj len s nemým úžasom pozorovať, kto za pomoc rodinám, za historicky najväčšiu pomoc rodinám, nezahlasuje. SaS si tým nesie svoju zodpovednosť, svoj nelichotivý postoj k rodinám. Ďakujem.
Bugár, Béla, podpredseda NR SR (2010-09-08):
Pán poslanec Matovič, nech sa páči.
Rošková, Ľubica, poslankyňa NR SR (2012-09-20):
Ďakujem veľmi pekne. Pán poslanec, ja som pôvodne ani nechcela reagovať, ale keďže ste spomenuli Košický samosprávny kraj a túto informáciu, že ide obmedzovať alebo rušiť cirkevné, alebo akékoľvek gymnázium, tak som si túto informáciu hneď išla telefonicky overiť na odbore školstva. A musím jednoznačne povedať, že úplne zavádzate. Absolútne, zo strany Košického samosprávneho kraja, nakoľko som poslankyňou Košického samosprávneho kraja, som túto informáciu nemala, nepočula, ani o nej vôbec nič neviem, ani na odbore. Takže neviem, odkiaľ máte takúto informáciu, že ju pokladáte ako za fakt. A druhá vec je, ba práve naopak, že Košický samosprávny kraj uvažuje o tom, že v rámci racionalizácie a tom všetkom, čo bude súvisieť s novým návrhom zákona, chcú rozšíriť ich zastúpenie cirkevných a súkromných škôl pri vytváraní tej regionálnej stratégie odborného vzdelávania. A už som to tu raz spomínala, Košický samosprávny kraj bol hádam jeden z prvých samosprávnych krajov, ktorý pristúpil k racionalizácii a začínal s vlastnými triedami, s vlastnými školami, ktoré sú v jeho pôsobnosti, a tie najprv rušil, obmedzoval alebo akokoľvek ináč opravoval tak, aby boli čo najoptimálnejšie fungujúce z hľadiska vzdelávania, dostupnosti aj žiakov, a nie naopak, že by zašiel od súkromných alebo cirkevných škôl. Takže vaša informácia o tom, že v Košickom samosprávnom kraji sa ide obmedzovať, rušiť alebo akokoľvek zasahovať do cirkevných alebo súkromných škôl je úplne, úplne zavádzajúca, lebo, ako som povedala, teraz som si to overovala priamo na odbore školstva Košického samosprávneho kraja a oni s nikým ani nerokovali, ani nerozprávali, ani vôbec. Boli úplne prekvapení z tejto informácie, ktorú ja som im od vás ako chcela deklarovať. Ďakujem pekne.
Bugár, Béla, podpredseda NR SR (2017-04-04):
Ďakujem. A teraz dávam slovo členovi výboru pre hospodárske záležitosti pánovi poslancovi Pucimu, aby informoval Národnú radu o výsledku prerokovania tohto návrhu. Nech sa páči.
Glváč, Martin, podpredseda NR SR (2018-02-13):
Pán poslanec Zelník.
Mazurek, Milan, poslanec NR SR (2020-03-24):
Pán poslanec Šudík, začnem vami. Vy ste mi povedali, že vláde treba dôverovať. No, dôverovať môžem frajerke, snúbenici, žene, ale vláde určite nie. Vládu treba kontrolovať, každého politika – aj mňa, aj vás – treba kontrolovať, netreba nám dôverovať. Pán poslanec Kremský, vy ste ma tu chceli poučovať o používaní zdravého rozumu a hneď následne vám bolo odpovedané, že čo má spoločné so šírením koronavírusu to, keď niekto chce odpočúvať vaše hovory. To už jednoducho so zdravým rozumom nejakým spôsobom asi nekorešponduje. A hlavne, keď hovoríte, že tu zneužívame tieto veci na politické ciele a že tieto informácie nebudú zneužívané. Veď tu máte ľudí, ktorí priamo zneužívali informácie, ktoré nemali byť verejné. Tu sedí pán Grendel, ktorý má s tým bohaté skúsenosti. A potom sa nedivte, že nemáme dôveru voči tejto vláde a nechceme jej umožniť to, aby mohla takýmto bezprecedentným zásahom jednoducho špehovať svojich vlastných občanov. Pán poslanec Žiak, vy ste mi povedali v podstate to, že by ste so mnou súhlasili, ale jediné, čo vám bráni v tom so mnou súhlasiť, je to, že som hádzal dlažobnú kocku. Chcem vás vyviesť z toho, z tej štyri či päť, či šesť rokov starej dezinformácie, z toho hoaxu, ktorý šíria práve liberálne médiá, ja som nikdy žiadnu dlažobnú kocku nehádzal. A keď nájdete také video, kde také niečo uvidíte, dám vám 10-tisíc eur tu na fleku pred všetkými. To znamená, nabudúce sa zdržte týchto nezmyslov. A keďže som teraz vyvrátil to jediné, prečo mi nemôžte veriť, dúfam, že budete proti tomu návrhu zákona. Celkovo, drahí páni kolegovia, kolegyne, toto nemá spoločné s koronavírusom prakticky nič. Nepotrebujeme počúvať telefonáty, nepotrebujeme čítať esemesky, nepotrebujeme ukladať IP-adresy. Potrebujeme dbať a žiadať od obyvateľov Slovenskej republiky zodpovednosť, ale nie tým, že ich budeme desiť takým spôsobom, že im budeme jednoducho narúšať ich súkromie úplne bezprecedentným spôsobom. Ďakujem všetkým veľmi pekne.
P. Paška, predseda NR SR: (2009-02-12):
(Hlasovanie.) 135 prítomných, 77 za, 55 proti, 3 sa zdržali. Tento návrh sme schválili.
Pellegrini, Peter, predseda NR SR (2015-10-30):
Pán poslanec Hlina.
Grendel, Gábor, poslanec NR SR (2016-04-21):
Ďakujem pekne. Pán poslanec nesklamal. Opäť veľmi kultivovaný, vecný, ale kritický prejav. Čiže dá sa to aj bez tvrdých slov. Ale keď už sú niektorí kolegovia takí útlocitní, tak by som si dovolil postupne v tejto rozprave zopár citátov. Tak napríklad: „Vláda sa podľa mňa chystá dokonať grandiózny podvod na voličoch,“ zaznelo v debate k programovému vyhláseniu vlády 4. augusta 2010. Autorom výroku opozičný poslanec Ján Počiatek. Podobných výrokov je celkom dosť, takže potom ešte príležitostne v iných faktických poznámkach.
Bugár, Béla, podpredseda NR SR (2018-10-16):
Ďakujem pekne. Teraz dávam slovo spravodajcovi, predsedovi výboru pre pôdohospodárstvo a životné prostredie pánovi poslancovi Antalovi, aby informoval Národnú radu o výsledku rokovania výborov a takisto, samozrejme, aj o stanovisku gestorského výboru, nech sa páči. Tlač 1070, pán poslanec.
A. Belousovová, podpredsedníčka NR SR: (2007-12-05):
Otváram rozpravu. Do rozpravy som nedostala žiadnu písomnú prihlášku, preto sa chcem spýtať, či sa chce niekto prihlásiť do rozpravy ústne. Ústne sa do rozpravy neprihlásil nikto. Uzatváram možnosť podania ústnych prihlášok do rozpravy a zároveň vyhlasujem rozpravu za skončenú. Zároveň prerušujem rokovanie o tomto bode programu. Ďalej budeme pokračovať druhým čítaním o vládnom návrhu zákona o cestovných dokladoch a o zmene a doplnení niektorých zákonov . Tento vládny návrh zákona ste dostali pred prvým čítaním ako tlač 413 a spoločnú správu výborov máte ako tlač 413a. Teraz prosím pána ministra vnútra Slovenskej republiky a podpredsedu vlády Slovenskej republiky Roberta Kaliňáka, aby vládny návrh zákona odôvodnil. Vyhlasujem päťminútovú prestávku. (Prestávka.) (Po prestávke.)
J. Tkáčová, poslankyňa: (2002-11-13):
Z. Martináková, podpredsedníčka NR SR: Pán poslanec Jasovský, máte slovo.
Glváč, Martin, podpredseda NR SR (2018-11-21):
Pán kolega, novinár Korda. Pardon, prepáčte.
Laššáková, Jana, podpredsedníčka NR SR (2014-09-12):
Prezentujme sa a hlasujeme. (Hlasovanie.) Prítomných 79 poslancov, za návrh nebol žiadny, proti 49, zdržalo sa 30 poslancov. Ani tento tretí návrh pána poslanca Hubu sme neschváli.
A. Záborská, poslankyňa: (2002-07-09):
J. Migaš, predseda NR SR: Hlasujeme o bodoch 1, 2, 3, 4, 5, 6, 7, 10 zo spoločnej správy s odporúčaním gestorského výboru tieto body schváliť. (Hlasovanie.) Prítomných je 91 poslancov, za 81, proti nikto, 7 sa zdržali, 3 nehlasovali. Tieto body sme schválili. Ďalšie.
Laurenčík, Milan, podpredseda NR SR (2020-06-04):
Ďakujem veľmi pekne, zaujmite miesto pre spravodajcu. Otváram rozpravu, do rozpravy som nedostal žiadnu písomnú prihlášku, pýtam sa preto, či sa chce niekto prihlásiť do rozpravy ústne. Konštatujem, že tomu tak nie je a vyhlasujem rozpravu za skončenú. Predpokladám, že pán navrhovateľ ani pán spravodajca nezaujmú stanovisko k rozprave, ktorá nebola, a preto prerušujem rokovanie o tomto bode programu. Pristúpime k prvému čítaniu o návrhu poslancov Juraja Šeligu, Alojza Baránika, Ondreja Dostála, Petry Hajšelovej a Milana Vetráka na vydanie zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov. Návrh zákona je uvedený ako tlač 108, návrh na jeho pridelenie na prerokovanie výborom je v rozhodnutí č. 102. Dávam slovo poslancovi Alojzovi Baránikovi, aby návrh zákona uviedol. Nech sa páči, máte slovo. (Rokovanie o návrhu poslancov Národnej rady Slovenskej republiky Juraja Šeligu, Alojza Baránika, Ondreja Dostála, Petry Hajšelovej a Milana Vetráka na vydanie zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 108.)
Grendel, Gábor, poslanec NR SR (2023-12-08):
Ďakujem pekne za slovo. Ďakujem, kolega, že si vystúpil k tejto závažnej téme, ktorú naozaj prerokúvame v skrátenom legislatívnom konaní, čo značí, že Slovensku hrozia závažné následky, ináč zákon neumožňuje, aby sme nejaký návrh prerokovávali v skrátenom legislatívnom konaní, a je naozaj zvláštne, že pri takomto rokovaní nie je osobne prítomný minister životného prostredia, ktorému by malo najviac záležať na odstraňovaní environmentálnych záťaží. Ako si povedal, aj ja si myslím, že je dôležité, aby sme si to zopakovali, čo je to environmentálna záťaž. Environmentálna záťaž je v zmysle geologického zákona zadefinovaná ako znečistenie územia spôsobené činnosťou človeka, ktoré predstavuje závažné riziko pre ľudské zdravie alebo horninové prostredie, podzemnú vodu a pôdu s výnimkou environmentálnej škody. No a v rámci Operačného programu Kvalita životného prostredia je na podporu odstraňovania týchto záťaží vyčlenených viac ako 222 miliónov eur. Táto informácia tu ešte nezaznela, myslím, takže aj to je dôležité, aby zaznelo, že Európska únia podporuje odstraňovanie týchto environmentálnych záťaží a je na to vyčlenených dokonca 222 miliónov eur. Tieto peniaze poslúžili napríklad na sanáciu skládky priemyselného odpadu v Dolnom Kubíne, skládku galvanického kalu na Myjave či na sanáciu environmentálneho znečistenia rušňových dep v Prievidzi, Humennom a v Kraľovanoch. A sú ešte ďalšie projekty, ktoré sa dajú vyhľadať na internete, odporúčam to každému, kto sa zaujíma o environmentálne záťaže a o životné prostredie, ktoré sa týka v podstate života nás všetkých.
Blaha, Ľuboš, podpredseda NR SR (2024-01-19):
Pani kolegyňa, skúste reagovať na predrečníka, nebolo vás aj tak počuť, darmo sa smejete. Takže teraz prerušujem schôdzu do utorka do deviatej hodiny. (Reakcie z pléna.) Nie, nenechám dokončiť faktické a myslím, že kolegovia sa neurazia, myslím, že sa budeme všetci ponáhľať za rodinkami a máme dôležitejšie veci, ako počúvať pani Hanuliakovú a Škripeka. Takže teraz poprosím... Vy nie, ja áno. Takže v utorok o deviatej pokračujeme v schôdzi. Ďakujem pekne, krásny víkend, všetko dobré. (Prerušenie rokovania o 16.01 hodine.) 174
Pellegrini, Peter, predseda NR SR (2015-12-01):
Prezentujme sa a hlasujme o bode 12 pána poslanca Beblavého. (Hlasovanie.) Prítomných 131 poslancov, za hlasovalo 55, proti bolo 10, zdržalo sa 66 poslancov. Neschválili sme tento pozmeňujúci návrh.
Abrhan, Pavol, poslanec NR SR (2010-10-14):
Ďakujem pekne. Chcel by som poďakovať pánovi poslancovi za korektné vystúpenie, aj za to, že súhlasí s iniciatívou, s ktorou ministerstvo prichádza. Samozrejme, hovoril o tom, že ako nezávislý arbiter vníma aj pozitíva aj tie negatíva, ktoré sú. Verím, že takto bude aj hlasovať. Totižto diskusia nielen vo výbore, ale aj tu v pléne k druhému čítaniu a ku konkrétnostiam, o ktorých ste hovorili, bude možná len vtedy, ak tento zákon posunieme do druhého čítania. Vtedy môžme hovoriť k meritu veci, tak ďakujem pekne, že podporíte tento návrh zákona do druhého čítania. Zároveň mi dovoľte využiť túto príležitosť, aby som zablahoželal pánovi podpredsedovi Ficovi k vedeniu schôdze, dnes prvýkrát vedie. Keďže som ale koaličný poslanec, tak si neodpustím poznámku, že ide vám to lepšie vedenie schôdze ako vedenie vlády v minulom volebnom období. Ďakujem.
Muňko, Dušan, poslanec NR SR (2015-06-30):
Nehovoríte pravdu k tomu výboru. Predseda je zodpovedný, kedy ten výbor zvolá, a po dohode s poslancami. Viete veľmi dobre, že poslankyňa došla večer o 18.00 hod. Takže poprosím jednu vec, správne to povedať a neklamať. Pokiaľ sa týka revíru, revír obhospodaroval štát, pokúša sa ho dostať urbariát. Máte niečo proti urbariátu? Pomenovať ďalšie veci. Aj za vašej éry, keď ste boli na Štátnych lesoch, spomeňte si, čo sa robilo. Takže by som poprosil, keby sme informovali pravdivo a nevytrhávali niektoré veci z kontextu. Zelená správa alebo aj dneska správa, ktorá sa tu prejednáva. Koľko vás je tu, keď je taký záujem o toto rokovanie, z opozície aj z koalície? Zamyslite sa na to. Nechcem reagovať na predchádzajúceho, pretože pán Hlina, ak má nejaké problémy, nech podá trestné oznámenie na tie veci. Ale nie tu stále to isté omieľa. Ďakujem.
Pollák, Peter, poslanec NR SR (2012-06-28):
Ďakujem pekne. Nemyslím si pán poslanec, že tento návrh zákona je dehonestáciou rodiny. Stotožňujem sa s predkladateľmi tohto zákona. Áno, je tu skupina ľudí, ktorá nechce žiť vo formálnom zväzku, a nemyslím si, že spoločnosť ich má nútiť, aby formálne udržiavali tento vzťah na papieri. Ak sa už dávno rozhodli, že títo dvaja ľudia nechcú žiť, tak neklaďme im prekážky, aby tento vzťah v podstate formálne aj, aj teda sa rozlúčil. A súhlasím s tým, že tento zákon nie je dokonalý a pravdepodobne, ak by prešiel do druhého čítania, tak nájdeme kopu pozmeňovacích návrhov, ktoré vylepšia tento návrh, napríklad odklad pôsobnosti rozvodu alebo toho rozdelenia zväzku by mohol byť po nejakom období. V každom prípade, dobre ste povedali, že mnohí ľudia neuvážene do nejakého partnerského zväzku vstupujú, a preto, ak štát alebo spoločnosť nejakým spôsobom nezasahuje do neuváženého zväzku, keď teda vstupujú, tak nemá radikálne vstupovať ani do toho, keď sa títo dvaja ľudia chcú rozdeliť. Je to návrh zákona, ktorý určite nerieši, nebude riešiť všetkých ľudí, ktorí sa dostali do problému. Avšak mnohí ľudia, ak sa dohodnú, tak je, je nutné, aby sme im urobili priestor na to, aby sa ten zväzok mohol rozdeliť bez problémov. Lebo ak budeme klásť problémy, tak môže sa stať, že títo dvaja sa budú otĺkať a vzniknú z toho oveľa väčšie problémy, ako si to dokážeme predstaviť.
Baláž, Vladimír, poslanec NR SR (2023-11-22):
Pán predseda, tým sme vyčerpali hlasovanie o všetkých pozmeňujúcich návrhoch zo spoločnej správy a z rozpravy. Pán predseda, sme v treťom čítaní, otvorte, prosím, rozpravu.
Kollár, Boris, predseda NR SR (2021-12-01):
Ďakujem. V rozprave ďalej vystúpi pani poslankyňa Pleštinská. Ale chcem upozorniť, pán poslanec Kotleba, prosím vás pekne, kolegovia ma upozornili, že nemáte rúško, keby ste boli taký láskavý, nasadili si ho. Ďakujem pekne. Nech sa páči, pani poslankyňa Pleštinská, máte slovo.
Krajniak, Milan, minister práce, sociálnych vecí a rodiny SR (2020-06-05):
Pán poslanec Kuffa, nielen čítať, ale aj počúvať treba s porozumením. Možno o tom neviete, ale každý zamestnávateľ na Slovensku bez ohľadu na to, v akom legálnom segmente ekonomiky pracuje, má nárok na tzv. prvú pomoc. Nie je to pomoc tomu zamestnávateľovi v prvom momente, je to pomoc tým ľuďom, ktorí tam pracujú. Moje názory na hazard alebo na pornopriemysel, alebo na čokoľvek takéto sú veľmi vyhranené a známe. Ale možno ste si nevšimli, áno, aj pracovníci v hazardnom odvetví, dokonca pracovníci, ja neviem, sexshopov a neviem čoho všetkého, pokiaľ boli zatvorení zo zákona, tak ako všetci ostatní, tak títo zamestnanci mali nárok na príspevok na udržanie pracovných miest. A ak by sme to neurobili, to by bolo protiústavné. Ja môžem mať stokrát svoje konzervatívne názory, ale nebudem kvôli tomu kriviť systém a vylučovať ľudí, ktorí pracujú v nejakom segmente ekonomiky, pokiaľ je legálny. Veď my zachraňujeme to, aby tí ľudia mali čo jesť, aby mali za čo sa starať o svoje deti. A potom môžme riešiť, keď táto kríza skončí, akým spôsobom sa vysporiadame s hazardom ako takým. Ale pre mňa je tá mamička, ktorá robí hoc´ aj v nejakom kasíne, rovnako cenná ako ktorýkoľvek iný človek, pretože ja sa pozerám na ňu, na jej rodinu, na jej deti a chcem, aby aj v tomto čase krízy mala čo dať svojim deťom do úst. A keď táto kríza skončí a ekonomická kríza skončí, potom sa môžme rozprávať o tom a kľudne zakážme hazard. Ja teda na vláde to podporím, a keby som sedel v parlamente, tak za to zahlasujem. Ale nebudem diskriminovať tých 12-tisíc rodín, ktoré sú rovnako postihnuté krízou ako iní zamestnanci na Slovensku, a nebudem robiť to, že práve im nedáme, lebo si nemohli nájsť inú prácu ako v tomto segmente. Je to legálny biznis? Tak sa nemôžem na tých ľudí vykašľať, a preto súhlasím s tým, že ministerstvo financií tento návrh zákona pripravilo.
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2019-06-26):
Ďakujem veľmi pekne. A opäť, vážený pán predsedajúci, pani poslankyne, páni poslanci, na úvod poviem, prečo to predkladám ja. Už som to hovorila v tom minulom odôvodnení. Celá vláda Slovenskej republiky je na výjazdovom rokovaní vlády a keďže ja som sa jej nemohla zúčastniť, tak som podpredsedníčka vlády, predkladám aj tento návrh ja. Dňa 1. marca 2019 nadobudol účinnosť nový zákon o ochrane oznamovateľov protispoločenskej činnosti. Zákon v porovnaní s predchádzajúcou právnou úpravou prináša viacero nových prvkov. Medzi najdôležitejšie patrí zriadenie Úradu na ochranu oznamovateľov protispoločenskej činnosti so sídlom v Bratislave. Predsedu úradu volí a odvoláva Národná rada Slovenskej republiky spomedzi kandidátov navrhnutých vládou Slovenskej republiky. Vláda Slovenskej republiky môže Národnej rade Slovenskej republiky navrhnúť kandidátov na predsedu Úradu na ochranu oznamovateľov protispoločenskej činnosti len po ich verejnom vypočutí a po ich vyhodnotení komisiou. Na verejnom vypočutí mali možnosť zúčastniť sa osobne a klásť záujemcov otázky aj členovia vlády Slovenskej republiky, poslanci Národnej rady Slovenskej republiky a verejnosť. Záznam z verejného vypočutia je zverejnený na webovom sídle Úradu vlády Slovenskej republiky prostredníctvom jeho facebookového profilu. Vláda Slovenskej republiky dňa 25. júna 2019 schválila svojím uznesením č. 318/2019 tieto kandidátky: Zuzanu Dlugošovú a Moniku Filipovú na základe vyhodnotenia prihlásených záujemcov o kandidatúru, ktoré vykonala komisia. V priložených dokumentoch nájdete životopisy oboch kandidátok, ich motivačné listy, ako aj ich súhlasy s kandidatúrou na post predsedu Úradu na ochranu oznamovateľov protispoločenskej činnosti. Verím, vážené poslankyne, poslanci, že vyberiete na post predsedu Úradu na ochranu oznamovateľov protispoločenskej činnosti najvhodnejšiu kandidátku, ktorá získa vašu podporu. Veľmi pekne ďakujem za pozornosť.
Matovič, Igor, poslanec NR SR (2012-07-03):
Pán predseda, súčasne odporúčam v zmysle § 74 zákona Národnej rady o rokovacom poriadku a v súlade s rozhodnutím predsedu Národnej rady č. 83 z 1. júna 2012 prideliť v druhom čítaní na prerokovanie tento návrh okrem výboru pre financie a rozpočet aj ústavnoprávnemu výboru, výboru pre verejnú správu a regionálny rozvoj. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady.
Janiš, Stanislav, poslanec NR SR (2011-06-30):
Ďakujem, pán predseda. V rozprave vystúpil pán kolega Vážny a navrhol, aby sme nepokračovali v rokovaní o tomto zákone. Pán predseda, dajte, prosím, hlasovať o tomto návrhu.
Figeľ, Ján, podpredseda NR SR (2012-06-19):
Ďakujem pekne. Vážený pán predseda Národnej rady, ctené kolegyne, kolegovia, minulý týždeň vo štvrtok sa uskutočnilo na tejto pôde rokovanie šiestich parlamentných subjektov, na ktorom som predniesol návrh, a viacerí to podobne videli alebo podporovali, rokovať o Európskom stabilizačnom mechanizme koncom budúceho týždňa aj o implementačnom zákone, ktorý naň nadväzuje, ide o body 9 a 10, z dôvodu toho, aby sme vytvorili nielen priestor na diskusiu, ale aj časovo fázovali toto rozhodnutie na rozhodujúcu ekonomiku alebo partnera v eurozóne. A to je Nemecko. Aj pre Slovensko je to obchodný, investičný a hospodársky partner číslo jedna. Po tomto rokovaní to považujem za korektný a logický návrh, tu v pléne aby nielen zaznelo, ale bolo aj o ňom rozhodnuté. Navrhujem teda 9. a 10. bod posunúť na... (Prerušenie vystúpenia časomerom.)
Laššáková, Jana, podpredsedníčka NR SR (2012-10-30):
Na vystúpenie pani poslankyne s faktickou poznámkou pán poslanec Jasaň. Končím možnosť prihlásiť sa s faktickými poznámkami. Pán poslanec Jasaň, nech sa páči.
Ďuriš Nicholsonová, Lucia, podpredsedníčka NR SR (2019-05-13):
Pán spravodajca, je niečo, čo by ste chceli dodať?
Paška Pavol, predseda NR SR (2014-06-26):
(Hlasovanie.) 121 prítomných, 120 za, 1 proti. Sme v treťom čítaní , otváram rozpravu. Nemám prihlášku, vyhlasujem ju za skončenú. Budeme hlasovať. Záverečné hlasovanie, pán spravodajca.
Drábiková, Lucia, poslankyňa NR SR (2020-07-10):
Aj ja sa chcem poďakovať za tento príspevok. Ja sama ako neplánované a možno ani nie s radosťou očakávané dieťa spočiatku, vnímam túto otázku veľmi citlivo. To, čo sa mi na našom zákone páči, je to, že aj v rámci tretieho sektora, kde som dlhodobo spolupracovala s organizáciami, ktoré pomáhali konkrétne ženám, som vnímala jeden veľký problém. A je to problém zlyhania otcov počatých detí, ktorí častokrát nútili svoju partnerku ísť na potrat alebo ju jednoducho opustili po tom, čo sa dozvedeli, že tá žena to dieťatko čaká. Ďalší veľký problém sú mnohí rodičia, žiaľ, častokrát aj veriaci, ktorí z obavy poškodenia povesti alebo z nedokončenia štúdia takisto sú schopní tlačiť svoju dcéru do toho, aby išla na potrat. Túto situáciu v súčasnosti riešia organizácie, ktoré podávajú pomocnú ruku. A som presvedčená, že aj štát musí podať túto pomocnú ruku práve v tejto neľahkej situácii, pretože tá žena je naozaj pod veľkým tlakom a rozhoduje sa vo veľmi ťažkej situácii. A verím tomu, že mnohé, pokiaľ budú mať zabezpečené dobré podmienky, budú mať zabezpečené bývanie a takisto finančnú pomoc, tak toto nezvratné rozhodnutie zmenia. Ďalšia vec, ktorej sa chcem len tak v skratke dotknúť. Áno, potrat je fatálny pre dieťa, ale nenahovárajme si, že pre ženu nie je zlý. Potrat môže spôsobiť to, že žena príde o svoju plodnosť, pretože pri potrate sa násilím roztvára krčok maternice. Môže vzniknúť napríklad aj rakovina. Môže veľmi túto ženu poškodiť po zdravotnej stránke a je aj veľmi dôležité, aby tá žena si toto uvedomila. Pretože hovoríme, možnože je to veľa, tie štyri dni, ale lepšie štyri dni rozmýšľať, ako potom celý život ľutovať niečo... (Prerušenie vystúpenia časomerom.)
Glváč, Martin, podpredseda NR SR (2018-02-09):
Pán poslanec Zelník.
Kremský, Peter, poslanec NR SR (2022-11-08):
Vážený pán predsedajúci, v rozprave vystúpili štyria poslanci. Zaznel procedurálny návrh, v ktorom pán poslanec Marián Viskupič navrhol, aby sa nepokračovalo v rokovaní o návrhu zákona podľa § 73 ods. 3 písm. b). Dajte, prosím, hlasovať o tomto procedurálnom návrhu.
Kollár, Boris, predseda NR SR (2022-10-05):
Otváram rozpravu. Do rozpravy som dostal jednu písomnú prihlášku. Prihlásil sa za klub SaS pán poslanec Viskupič. Nech sa páči, máte slovo.
Laššáková, Jana, podpredsedníčka NR SR (2013-03-25):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Ďakujem vám pán navrhovateľ aj spravodajca. Prerušujem rokovanie o tomto bode programu. Nasleduje rokovanie o dvoch bodoch, 57 a 58, schváleného programu, ku ktorým bude zlúčená rozprava, ako to bolo odhlasované Národnou radou. Je to prvé čítanie o návrhu poslanca Juraja Miškova, na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov . A návrh zákona je pod tlačou 419 a návrh na jeho pridelenie na prerokovanie výborom je v rozhodnutí č. 400. A druhým bodom je prvé čítanie o návrhu poslanca Juraja Miškova na vydanie zákona, ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov . Návrh zákona je uverejnený ako tlač 420 a návrh na jeho pridelenie na prerokovanie výborom je v rozhodnutí č. 401. Teraz dávam slovo poslancovi Jurajovi Miškovovi, aby obidva návrhy zákonov uviedol. Nech sa páči, pán poslanec.
M. Fronc, poslanec: (2008-03-26):
Návrh sa týka nadobudnutia účinnosť zákona s termínom 1. apríl 2008. Chcem upozorniť, že v rozprave bol podaný návrh, ktorý navrhuje účinnosť zákona s dátumom 1. máj 2008. Prosím, pán predseda, dajte hlasovať o návrhu zo spoločnej rozpravy.
Pellegrini, Peter, predseda NR SR (2015-09-25):
Prezentujme sa a hlasujme o návrhu pána spravodajcu. (Hlasovanie.) Prítomných 125 poslancov, za hlasovalo 123 poslancov, zdržali sa 2 poslanci. Konštatujem, že sme pridelili návrh zákona výborom, určili gestorský výbor aj príslušné lehoty na prerokovanie v druhom čítaní. Pán poslanec Šuca uvedie hlasovanie v druhom čítaní o vládnom návrhu zákona o štátnej službe profesionálnych vojakov (tlač 1049), bod 51 schváleného programu. Pán poslanec, nech sa páči, máte slovo. (Hlasovanie o vládnom návrhu zákona o štátnej službe profesionálnych vojakov a o zmene a doplnení niektorých zákonov , tlač 1049.)
Mikuš, Jozef, poslanec NR SR (2012-12-06):
Ďakujem pekne, pán predseda. Pre ďalšiu diskusiu len chcem povedať, že hovoríme o štátnom rozpočte na budúci rok. A tam problémy s finančnou správou na začiatku tohto roka budú irelevantné, ak tam nejaké budú, tak budú dôsledkom vládnutia tejto vlády. Nadviažem na kolegu Štefanca v tej časti, kde hovoril, že príjmovú časť štátneho rozpočtu prakticky naplnia väčšinou, ten rozdiel, ktorý potrebuje vláda získať na zníženie deficitu, všetci občania Slovenskej republiky. Čiže nie je to len tých proklamovaných 20 % najbohatších, o ktorých hovoril predseda vlády, ale prakticky všetci. Rovná daň totiž nebola rovná, nikdy nebola rovná a spolu s odpočítateľnými položkami najviac na nej „zarábali“ najnižšie vrstvy obyvateľstva. Dnes sa čudujem, že vláda práve znižuje deficit na základe rušenia odpočítateľných položiek, ktorým sa zaťažia práve tie nízkopríjmové skupiny obyvateľstva. Minister financií veľmi správne povedal, že sme kontinuálne štyri roky v zlých časoch hospodárskej krízy. Nuž chcem ale povedať, že medzitým vládla aj vláda Ivety Radičovej, a tá znížila deficit za jeden rok z 8 na 5 percent, o 3 percentá, čo je cirka 60, pardon, 60 mld. korún alebo 2 mld. eur. Napriek tomu, že znižovala ten deficit sama na sebe šetrením takmer zo 60 percent, a napriek tomu, že neznížila tak dramaticky, ako sa tu hovorí, hospodársky rast, pretože vzniklo 40 000 nových pracovných miest. A dnes môžem povedať len toľko, že mne v tomto rozpočte chýba, oproti tomu, že sa tu len čachruje s púho-púhymi číslami, akákoľvek hospodárska politika alebo vízia, skadiaľ chcú, alebo chceme nabrať v budúcnosti príjmy štátneho... (Prerušenie vystúpenia časomerom.)
B. Bugár, podpredseda NR SR: (2003-02-27):
Teraz dávam slovo spoločnému spravodajcovi z výboru pre životné prostredie a ochranu prírody poslancovi Jurajovi Blanárovi, aby informoval Národnú radu o výsledku rokovania výborov o tomto návrhu zákona. Nech sa páči, pán poslanec.
Paška, Pavol, predseda NR SR (2013-10-15):
Pán poslanec, ako naozaj neviem, o čom by som mal dať hlasovať. Keď budete mať konkrétny návrh na riešenie, tak ho naformulujte a môžeme o ňom hlasovať, ale, takže poprosím teraz, máme tu pána ministra práce a sociálnych vecí Jána Richtera, aby uviedol vládny návrh zákona. (Zaznievanie gongu.)
Bugár, Béla, podpredseda NR SR (2018-09-13):
Na vystúpenie pána poslanca s faktickými dvaja. Pán poslanec Baláž, nech sa páči.
Jánoš, Vladimír, poslanec NR SR (2014-03-26):
Ďakujem pekne, pani podpredsedníčka. Vážené pani poslankyne, páni poslanci, aby v závere rozpravy neboli pochybnosti o predmete hlasovania, dovoľujem si ako spravodajca predložiť návrh na uznesenie Národnej rady Slovenskej republiky k návrhu vlády na skrátené legislatívne konanie: „Národná rada Slovenskej republiky súhlasí s prerokovaním vládneho návrhu zákona, ktorým sa mení a dopĺňa zákon č. 122/2013 Z. z. o ochrane osobných údajov a o zmene a doplnení niektorých zákonov v skrátenom legislatívnom konaní s tým, že prvé, druhé a tretie čítanie sa uskutoční na 33. schôdzi Národnej rady Slovenskej republiky.“ Ďakujem pekne za pozornosť. Skončil som.
Budaj, Ján, poslanec NR SR (2018-10-19):
Ďakujem pekne. Myslím, že návrh reaguje na faktické zmeny sociálneho chovania, ktoré jednoducho na Slovensku za ostatné desaťročia nastali. Myslím, že patrím k tým, ktorí môžu povedať v tejto snemovni, že si pamätajú časy, keď sa mladej žene, ktorá dosiahla 20 rokov, začalo hovoriť stará dievka, taká bola vtedy, pohľad spoločnosti na materstvo. Dnes aj nároky odbornosti si vyžadujú, že ženy naozaj idú do vysokoškolského vzdelania a ten cyklus sotva môže končiť okolo dvadsiatich rokov. Preto je tento návrh kolegýň poslankýň z hnutia OĽANO veľmi vítaný pre mnohé ženy, ktoré sa ocitnú v slepej uličke a nevedia, ako zladiť materstvo a svoje oprávnené ambície na vzdelanie. Chcem povedať, že si zaslúži podporu a najmä, že je to veľmi pozitívny signál, že reaguje legislatíva na tú realitu vývoja sociálneho chovania, ktorá proste je pred nami, a že sa legislatíva mení v prospech reálneho života ľudí. Ďakujem.
Blanár, Juraj, poslanec NR SR (2015-05-27):
Pán minister, v prvom rade mi dovoľte, aby som vám osobne, vašim pracovníkom, ale aj pracovníkom z Vodohospodárskej výstavby v Bratislave poďakoval za to, čo ste urobili. Lebo hlavné gro práce za vládu urobilo vaše ministerstvo. A vďaka aj vášmu pôsobeniu sa prišlo na to, čo tu aj vláda Ivety Radičovej zanedbávala, ako mala obhajovať záujmy Slovenskej republiky. Áno, takto si predstavujem, ako vláda má obhajovať záujmy štátu. Ak niekto neplatí a nedodržiava zmluvu, musí jednoducho konať. Argumentáciu, ktorú ste použili, tá je úplne jasná. Vážený pán minister, akokoľvek budú opozičníci dnes na to reagovať a zľahčovať to a pripomínať nejaké iné veci, pravda je úplne jasná: celá privatizácia strategických podnikov, ktorá sa udiala, vrátane Slovenských elektrární, bola pre Slovenskú republiku a pre jej občanov katastrofálna. A je dobré, že vláda Slovenskej republiky, súčasná vláda Slovenskej republiky, tieto chyby sebavedomo napráva. A v tomto chcem vyjadriť absolútnu podporu nás všetkých, aby sa všetko podarilo dotiahnuť dokonca, ako-tak napraviť to, čo tu bolo spackané.	Ďakujem.
Stančík, Andrej, poslanec NR SR (2020-05-13):
Ďakujem za slovo. Ďakujem veľmi, pán minister, že ste takto opísali že tie praktické dôvody, prečo tento zákon predkladáme. Ja som okrem toho veľmi rád, že tento zákon prichádza teraz, pretože sľub, s ktorými sme išli do volieb, bola očista verejnej sféry a boj proti korupcii. A nám dennodenne chodia správy, poslancom, o ľuďoch vo verejných funkciách, o ktorých sa vie, že pomáhali v korupcii, ktorí jednoducho umožňovali systém našich ľudí a ktorí sú tam doslova zabetónovaní. A myslím, že je každému jasné, že my nechceme robiť žiadne politické čistky, o ktorých hovoríte, a nechceme vyhodiť tých slušných a profesionálnych odborníkov, ale kičurovcov a jankovské. Ďakujem veľmi pekne.
Osuský, Peter, poslanec NR SR (2015-10-30):
Ďakujem pekne, pani predsedajúca. No, bolo mi potešením vypočuť si vaše vystúpenie, pán kolega. A tá vaša trvalá a kontinuálna skúsenosť so štátnymi lesmi je pre mňa len ďalším dôkazom toho, že v našich morálno-etických podmienkach fungovania krajinky pod Tatrami má štátne to zvláštne čaro, že je síce štátne, ale sem-tam pre niekoho aj súkromné. Neviem si predstaviť, že by takto mohol fungovať U. S. Steel alebo Peugeot, že by si dovolili, aby boli poškodzovaní takýmto spôsobom, ako si to celkom veľkoryso dovoľuje štát. Ale kto je štát? Štát sme my. Takže keď ste citovali Malého princa, ja keď sobášim, používam tam jednu peknú vetu: „Človek je zodpovedný za toho, ktorého k sebe pripúta.“ A to je krásne vo vzťahu dvoch ľudí, ktorí idú kráčať spoločne životom, ale, presne vzaté, je vlastne aj to trochu o tom, prečo tu dnes sedíme a nešťastný pán minister tu sedí s nami. Viete, ak mám Úrad pre dohľad a ja mám dohľad nad tým úradom a ten úrad si zo všetkých slovenských pediatrov vyberie za expertku práve tú, ktorá bielila chorobopis, čím, zdôrazňujem, nezľahčujem jej odbornosť pediatričky, ale sa pýtam, či neexistuje pediatrický expert na Slovensku, ktorý nebielil chorobopisy? (Potlesk.) A tu sme u toho. Koho k sebe pripútame, za toho nesieme zodpovednosť – v dobrom, aj v zlom. A o tom je dnešná schôdza.
Čekovský, Kristián, poslanec NR SR (2022-02-08):
Ďakujem pekne, pán predseda. Ja by som vás chcel poprosiť, aby ste vykázali poslancov, ktorí nedodržiavajú protipandemické opatrenia. Ďakujem pekne.
Blanár, Juraj, podpredseda NR SR (2023-03-16):
Takže, páni poslanci, máme sedem faktických poznámok. Sedemkrát dva je štrnásť minút, ak ich využijete. Mnohí ste prejavili záujem, aby som dal možnosť ešte dnes sa prihlásiť do ústnej. Ja to rád urobím, ale musíte súhlasiť s tým, že tu 14 minút ešte budeme si vypočúvať faktické. Súhlasíte? (Súhlasná reakcia pléna.) Takže pán poslanec Gröhling ako prvý.
V. Veteška, podpredseda NR SR: (2007-01-30):
Ako prvý vystúpi pán poslanec Miklós.
P. Paška, predseda NR SR: (2009-09-09):
(Hlasovanie.) 128 prítomných, 82 za, 7 proti, 39 sa zdržalo. Návrh sme postúpili do druhého čítania.
Jurinová, Erika, podpredsedníčka NR SR (2015-03-13):
Ďakujem pekne, pán poslanec. Na vaše vystúpenie sú dve faktické poznámky. Uzatváram možnosť prihlásiť sa. Nech sa páči, pán poslanec Martvoň.
Szalay, Tomáš, poslanec NR SR (2023-12-19):
Ďakujem pekne všetkým reagujúcim. Osobitne by som asi reagoval na pána poslanca Pročka. Je to dobrá otázka. Toto podozrenie tu môžeme mať, preto som ho tu aj pomenoval, možno pripomenúť si historickou pamäťou, že nie všetci si pamätajú, čo sa tu dialo pred 20 rokmi. A je to o dôvod viac sledovať, ako sa tento spor medzi štátom a súkromnou spoločnosťou bude vyvíjať. Vyvíja. To bola taká možno až slovná prešmyčka že? Lebo 280 mil. to je že naozaj veľké pokušenie, to už sa blížime k tej 400-miliónovej malej dome na ten Cyprus. Čiže áno, budem rád, keď to nebudem musieť sledovať len ja, ale budeme viacerí, ktorí budeme sledovať, akým spôsobom sa vyvíja osud tejto domnelej, údajnej pohľadávky. Ďakujem pekne.
Paška, Pavol, predseda NR SR (2014-11-09):
Pán poslanec, poprosím vás, buďte taký dobrý. Dajte, prosím vás, pánovi predsedovi... (Reakcia z pléna.) Pán poslanec Hraško, mali ste možnosť hovoriť, viete vystúpiť. Dajte čas dve minúty pánovi predsedovi výboru Hudackému.
Lehotský, Tomáš, poslanec NR SR (2022-02-03):
Pán Urban, vy hráte s nami takú hru. Ja už som na to prišiel, lebo hovoríte aj o tom, že tento zákon je o povinnom očkovaní, ale vystúpili ste koľko? Pätnásť minút? A drvivú, drvivú väčšinu toho času ste venovali zas a znova spochybňovaniu tej vakcíny cez také rôzne príklady o tom, ako poznáte, ako v nejakej africkej krajine niečo úplne iná vakcína spôsobila, nevieme o tom nič, hej, bavíme sa, my sa tu bavíme o vakcínach proti covidu v roku 2022 a hráte takúto hru s nami. Jediný, kto tu momentálne hovorí o povinnom očkovaní, ste vy. Spomínate kategórie, ktoré nikdy neboli uvažované, že by mali byť očkované, hej, napríklad deti. Snažíte sa opäť vytvoriť nejaký dojem toho, že tu hrozí Slovensku momentálne nejaké povinné očkovanie. Žiadne povinné očkovanie momentálne Slovensku nehrozí, môže mu hroziť, a to nie je hrozba, ale to by bolo vykúpenie, ak by mohla znova prísť nejaká veľmi vážna vlna a ľudia by v nemocniciach zomierali. Ale to, čo vy robíte, je sústavné podprahové zneisťovanie a spochybňovanie tých vakcín, lebo také následky, hentaké. Spomínali ste číslo 148 alebo 150 ľudí mŕtvych v Čechách. Opäť to nie je pravda, žiadnych 150 ľudí v Čechách, nie je to pravda. Je to počet nahlásených podozrení, opäť, hej? Čiže fakty si treba dať do poriadku. A vôbec, ja mám pocit, že akože toto je problém štatistický v tejto diskusii s vami. Ale tak ono je to jedno, len akože keď niekto tvrdí, že ten covid nemal a máme sa zamyslieť, či má, a máme nejaké kroky vôbec podnikať, keď vieme, že zomrelo o 20-tisíc ľudí viac ako v priemere v roku bez covidu, tak to je že úplne absurdné. My sa tu nemusíme baviť o detailoch. Toto je to číslo. A nie je pravda, že tá vakcína nie je efektívna... (Prerušenie vystúpenia časomerom.)
Blaha, Ľuboš, poslanec NR SR (2015-10-30):
Ďakujem pekne. Nadviazal by som na pána premiéra s tým, že tak koncom leta tu bola kauza Forai, potom pán Forai odišiel a naša slávna opozícia sa prebudí na dušičky a ide odvolávať ministra za kauzu Forai. Tomu sa, páni kolegovia, nedá veriť! Buď ste tak strašne spomalení, alebo tu ide o niečo úplne iné. A ja si myslím, že oboje platí, že, áno, ste trošku spomalení, ale napriek tomu ide úplne o niečo iné, a to, že Penta sa chce cez vás pchať do zdravotníctva, tak ako za Uhliarika, alebo ako by to rada robila za pána Faktora, ktorý je dnes jej zamestnancom. To si povedzme. Alebo cez pána Procházku, ktorý bol jej bývalým právnikom. To si povedzme. Prepojenie Penty a slovenskej pravice je do očí bijúce. A tu je ten pes zakopaný. Čiže na toto pán premiér veľmi jasne upozornil. A my tu dneska nečelíme naozaj odvolávaniu naozaj pána Čisláka preto, že urobil nejaké chyby v zdravotníctve, ale len preto, že nepustí Pentu do zdravotníctva, tak ako si to predstavuje, a Penta dneska využíva svojich agentov v pravici a svoje mediálne impérium, aby útočila na vládu. Toto je boj Penty a štátu. Boj pravice a štátu, boj pätolizačov finančných skupín, boj pentolízačov, akými ste vy. O toto tu ide. (Potlesk.)
Glváč, Martin, podpredseda NR SR (2017-10-13):
Pán poslanec Hrnko.
B. Bugár, podpredseda NR SR: (2005-09-27):
J. Drgonec, poslanec: Prosím vás, v tejto chvíli, lebo upozorňujem na svoj zámer využiť slovo spravodajcu na záver v rokovaní o bode, ale v tejto chvíli by som chcel vystúpiť len s procedurálnym návrhom, pretože tu zazneli pozmeňujúce návrhy, ktoré podľa môjho názoru by každý zvlášť mal byť predmetom osobitného hlasovania. To znamená, navrhujem na vyčlenenie na samostatné hlasovanie návrh pána poslanca Cabaja, navrhujem na samostatné hlasovanie návrh pána poslanca Madeja, pokiaľ ide o článok 92a aj druhý návrh, ktorý sa týka článku 60 ods. 1 a napokon na samostatné hlasovanie navrhujem aj pozmeňujúci návrh pána poslanca Nagya.
Petrík, Simona, poslankyňa NR SR (2017-05-18):
Ďakujem. Ďakujem obom kolegom za odborné príspevky aj za osobný vklad kolegovi Beblavému. A ja len ešte doplním kolegu Mihála, že teda tento návrh hovorí o 14 dňoch, nie o 10, aj keď v rôznych krajinách EÚ je to rôzne, či už je to 9, 10 aj 4 sú niekde. Ja teda navrhujem 14 dní. A už len veľmi krátko budem apelovať na vás všetkých, ktorí tu ste, aj ktorí tu nie ste a budete sa rozhodovať, či za tento zákon zahlasovať, alebo nie. Ja som rokovala o tomto návrhu, aj o tom ďalšom, ktorý budem o chvíľu predkladať, na ministerstve sociálnych vecí so sekciou rodinnej politiky a naozaj neexistuje žiaden ani vecný, ani obsahový, ani legislatívny, nejaký prieťah alebo nejaké negatívum tohto návrhu, prečo by nemal byť prijatý, je to čisto o politickej vôli, ktorú, na ktorú práve teraz u vás apelujem, a preto prosím o podporu tohto návrhu. Ďakujem.
Martvoň, Anton, poslanec NR SR (2012-05-16):
Ďakujem pekne za slovo. Teda ďakujem za všetky faktické poznámky. Budem reagovať postupne. Čo sa týka pána Sulíka, ubezpečujem vás, pán Sulík, že ja som v SZM nikdy nebol a ani nebudem, po prvé. Po druhé, odporúčanie, že ja mám nosiť kravatu, sa mi zdá veľmi vtipné, zvlášť keď vy tú kravatu teraz nemáte a keď na stretnutie s veľvyslancami chodíte dobre že nie v šortkách. Keď budete chodiť slušne oblečený, môžte mi radiť taktiež. (Potlesk.) Čo sa týka pána Miškova. Pán Miškov, takto, dovolím si poukázať na to, že ja som poukazoval na očiernenie predsedu Národnej rady Slovenskej republiky ako funkcionára, ktorý reprezentuje Slovenskú republiku. Reagoval som na to, že bol očiernený a bolo to vyslovene vymyslenými vecami. Čiže ja som spájal hlavne s funkciou, ktorá reprezentuje Slovenskú republiku aj v zahraničí, a bola táto funkcia nášho predsedu proste očiernená. Čiže toľko k tomu. Čo sa týka pána Matoviča, musím poukázať, že veľmi vtipná poznámka. Ste ma s ňou potešili. Myslel som to, samozrejme, tak, že každý pád vlády spôsobuje škodu na finančných trhoch a v takomto ponímaní to aj bolo, ale veľmi vtipná poznámka. No a čo sa týka pána Krajcera, ktorý tu už nie je. No, ku komu sa ja modlím, je moja osobná záležitosť, koho vzýva pán Krajcer, sa tiež nepýtam. A čo sa týka poukázania pána Krajcera na to, že som ja včera spomínal nejaký kokaín, ja som poukazoval – a kebyže si dobre počuje to moje alebo pozrie moje vyjadrenie –, poukazoval som na to, že čo priniesli médiá ako také, čiže odvolával som sa práve na médiá. No a k jeho názorom sa budem vyjadrovať možno iba toľko, že ak mi súkromne chce poradiť v podstate, že kde nájdem ten kokaín, nemám záujem. (Prerušenie vystúpenia časomerom.)
P. Hrušovský, podpredseda NR SR: (2001-12-05):
Páni poslanci, pani poslankyňa Aibeková nie je prítomná, pán poslanec Delinga je ďalší v poradí prihlásený do rozpravy. Páni poslanci, ja odporúčam, aby sme prerušili rokovanie. Zajtra ráno vystúpi ako prvá pani poslankyňa Aibeková. Prečítam poradie pánov poslancov a paní poslankýň, tak ako a prihlásili do rozpravy: pani poslankyňa Aibeková, páni poslanci Delinga, Gajdoš, pani poslankyňa Slavkovská, páni poslanci Maxon, Kužma, Benkovský. To je poradie prvých ráno vystupujúcich poslancov. Ďakujem všetkým pánom poslancom za konštruktívny prístup pri dnešnom rokovaní Národnej rady, pani ministerke, pánovi spravodajcovi a všetkým, ktorí vytrvali trpezlivosťou. Prajem vám príjemnú dobrú noc. (Prerušenie rokovania o 18.56 hodine.)
Žiga, Peter, podpredseda NR SR (2024-02-15):
Ďakujem, pán navrhovateľ. Chcem sa opýtať pani spravodajkyne, či chce sa zaujať stanovisko k rozprave. Nechce. Prerušujem rokovanie o tomto bode programu. Vyhlasujem sedemminútovú prestávku a budeme hlasovať. (Prestávka.)
Šimečka, Michal, podpredseda NR SR (2024-06-14):
Ďakujem veľmi pekne a dávam slovo spravodajcovi, ktorého určil gestorský výbor pre financie a rozpočet, pánovi Janckulíkovi. Nech sa páči.
Duchoň, Daniel, poslanec NR SR (2014-10-21):
Ďakujem za slovo. Týmto pripomínam zasadnutie výboru pre financie a rozpočet o 12.00 hod. v miestnosti č. 31. Ďakujem.
P. Hrušovský, podpredseda NR SR: (2001-09-18):
M. Aibeková, poslankyňa: Ďakujem pekne. Ja mám iba jednu krátku pripomienku, že aj to pán minister potvrdil na rokovaní výboru, že tento návrh zákona nielen že nebol konzultovaný so stavovskými profesijnými a odbornými združeniami, ktoré pracujú v tejto oblasti, ale ani ho to nezaujímalo, aké boli ich stanoviská, pretože priznal, že jeho pôvodná koncepcia bola iná, že chcel viac kompetencií presunúť na stavovské organizácie a takto pripravoval aj návrhy zákona. Takže aj moja pripomienka je, že bol tomuto návrhu zákona venovaný malý priestor a že sa k nemu nevyjadrili odborníci a že pán minister sa bránil presunu kompetencií, a preto vlastne musel rýchle tieto kompetencie na nátlak premiéra pripraviť aj s takými mnohými chybami a nedostatkami, ako je to pripravené. Ďakujem.
Laurenčík, Milan, podpredseda NR SR (2022-05-03):
Pán poslanec, Terchová, nie Orava. Pán poslanec Martin Nemky.
J. Brocka, poslanec: (2004-03-04):
A keďže, pani Beňová, predpokladám, že budete poslankyňou Európskeho parlamentu, tak si takéto vystúpenie nechajte ako svoje prvé vystúpenie. A myslím si, že tam to bude úplne namieste. (Potlesk.)
Huba, Mikuláš, poslanec NR SR (2013-06-05):
Chcem poďakovať obidvom predrečníkom a oceniť to, že sme sa dostali na takú spoločnú vlnovú dĺžku. Dúfam, že to nie je len tým, že sme z tej príbuznej vekovej kategórie, ako ctený kolega poslanec Osuský konštatoval. Celkovo tá dnešná rozprava, aj keď ignorovaná veľkou väčšinou parlamentu, mi pripadá byť veľmi, veľmi hodnotná a zároveň som rád, že ju sledujú aj naše mladé kolegyne a kolegovia, možno budúci poslanci a poslankyne, z balkóna a robia si tým predstavu o tom, ako vyzerá diskusia o takom zásadnom spoločenskom probléme, akým je korupcia, vari najčastejšie skloňované slovo v súčasnosti v médiách, aj v spoločenských diskusiách, a budú mať predstavu, koho táto téma zaujíma a koho nie. Môžte tlmočiť aj ďalej, ďakujem, pozdravujem.